Bunkas luterāņu baznīca
Bunkas Svētā Bērtuļa evaņģēliski luteriskā baznīca bija Latvijas Evaņģēliski luteriskās baznīcas dievnams, kas atradās Dienvidkurzemes novada Bunkas pagasta Bunkā. Mūsdienās saglabājušās baznīcas drupas. Bunkas baznīca celta 1838. gadā klasicisma un ampīra stilā pēc Heinriha Šteinberga projekta un iesvētīta 1841. gadā. 1928. gadā Bunkas baznīca tika ierakstīta valsts aizsargājamo pieminekļu sarakstā. Kurzemes cietokšņa kaujās Otrā pasaules kara laikā 1945. gadā baznīcu sagrāva.